ที่ มท ๐๘19.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม 2566

เรื่อง การเพิ่มประสิทธิภาพและความครอบคลุมในการจัดซื้อวัคซีนป้องกันโรคพิษสุนัขบ้าสำหรับสัตว์

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0819.3/ว 472 ลงวันที่ 1 กุมภาพันธ์ 2566

2. หนังสือกรมส่งเสริมการปกครองท้องถิ่น ด่วนที่สุด ที่ มท 0819.3/ว 431 ลงวันที่ 31 มกราคม 2566

สิ่งที่ส่งมาด้วย สำเนาหนังสือกรมปศุสัตว์ ด่วนที่สุด ที่ กษ 0610.06/3934

ลงวันที่ 22 กุมภาพันธ์ 2566 จำนวน 1 ชุด

ด้วยกรมปศุสัตว์แจ้งว่า กรมปศุสัตว์ กรมส่งเสริมการปกครองท้องถิ่น และกรมควบคุมโรค   
ได้ร่วมจัดทำโครงการความร่วมมือรณรงค์ป้องกันโรคพิษสุนัขบ้า ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี ระหว่างวันที่ 1 ธันวาคม 2565 – 31 สิงหาคม 2566 โดยมีกิจกรรมการฉีดวัคซีนป้องกันโรคพิษสุนัขบ้าให้กับสัตว์เลี้ยงเป็นกิจกรรมหลัก ในการนี้ เพื่อให้การดำเนินการจัดซื้อวัคซีนขององค์กรปกครองส่วนท้องถิ่น  
เป็นไปอย่างมีประสิทธิภาพ จึงขอความร่วมมือกรมส่งเสริมการปกครองท้องถิ่นแจ้งไปยังองค์กรปกครองส่วนท้องถิ่น ดังนี้

1. ตามรายงานของกองยา สำนักงานคณะกรรมการอาหารและยา ปัจจุบันประเทศไทย  
มีการขึ้นทะเบียนตำรับยา (วัคซีนป้องกันโรคพิษสุนัขบ้าสำหรับสัตว์) จำนวน 14 ทะเบียน จากผู้นำเข้า 7 บริษัท   
มีทั้งรูปแบบวัคซีนป้องกันโรคพิษสุนัขบ้าอย่างเดียว และวัคซีนป้องกันโรคพิษสุนัขบ้าที่ผสมกับวัคซีนอื่น ๆ   
โดยมีทั้งขนาดบรรจุ 1 มิลลิลิตร (single dose) และขนาดบรรจุ 10 มิลลิลิตร (multiple Dose)

2. กรมปศุสัตว์ได้กำหนดรายละเอียดคุณลักษณะเฉพาะวัคซีนป้องกันโรคพิษสุนัขบ้า  
สำหรับสัตว์ทั้งขนาดบรรจุ 1 มิลลิลิตร (single dose) และขนาดบรรจุ 10 มิลลิลิตร (multiple Dose) สอดคล้องกับรายงานของกองยา สำนักงานคณะกรรมการอาหารและยา (ข้อ 1) ซึ่งองค์กรปกครองส่วนท้องถิ่นสามารถใช้เป็นตัวอย่างประกอบการพิจารณากำหนดรายละเอียดคุณลักษณะเฉพาะฯ ของแต่ละท้องถิ่นได้   
ทั้งนี้ ในการกำหนดคุณลักษณะเฉพาะฯ ขอให้สอดคล้องกับชนิดและปริมาณวัคซีนที่มีจำหน่ายในแต่ละพื้นที่ รวมถึงให้ตรงตามวัตถุประสงค์ของการนำไปใช้ เช่น

2.1 กรมปศุสัตว์ได้กำหนดวันหมดอายุของวัคซีนไม่น้อยกว่า 12 เดือน มีวัตถุประสงค์เพื่อต้องการให้มีวัคซีนไว้ใช้เพื่อควบคุม กรณีเกิดโรคในอนาคตตลอดเวลา กรณีที่นำไปฉีดเพื่อป้องกันโรค  
ตามโครงการรณรงค์ อาจไม่จำเป็นต้องมีวันหมดอายุที่ยาวนาน ทั้งนี้ วัคซีนที่ได้รับอนุญาตจากสำนักงานคณะกรรมการอาหารและยาให้จำหน่ายในประเทศ และมีการจัดเก็บอย่างมีประสิทธิภาพ จะมีคุณภาพ  
ในการสร้างภูมิคุ้มกันโรคตลอดอายุการใช้งาน

2.2 กรมปศุสัตว์ได้กำหนดขนาดบรรจุของวัคซีนทั้งขนาดบรรจุ 1 มิลลิลิตร   
(single dose) และขนาดบรรจุ 10 มิลลิลิตร (multiple Dose) เนื่องจากปัจจุบันมีการนำเข้าวัคซีนทั้ง 2 ขนาดบรรจุในปริมาณที่ใกล้เคียงกัน การนำไปใช้กรณีที่มีการนัดหมายให้นำสัตว์เลี้ยงมาฉีดพร้อมกันเป็นจำนวนมาก วัคซีนขนาดบรรจุ 10 มิลลิลิตร อาจจะมีความเหมาะสมมากกว่าขนาด 1 มิลลิลิตร

/2.3 การกำหนด

-2-


2.3 การกำหนดคุณลักษณะเฉพาะฯ ข้ออื่น ๆ ขอให้พิจารณาให้สอดคล้องกับชนิดปริมาณและวัตถุประสงค์ของวัคซีนที่มีจำหน่ายในแต่ละพื้นที่ต่อไป

กรมส่งเสริมการปกครองท้องถิ่นพิจารณาแล้ว เพื่อให้การจัดซื้อวัคซีนขององค์กรปกครองส่วนท้องถิ่นเป็นไปอย่างมีประสิทธิภาพ จึงขอความร่วมมือจังหวัดแจ้งองค์กรปกครองส่วนท้องถิ่นให้พิจารณากำหนดรายละเอียดคุณลักษณะเฉพาะฯ ของวัคซีน โดยให้สอดคล้องกับปริมาณวัคซีนที่มีจำหน่ายในแต่ละพื้นที่   
ทั้งนี้ สามารถดาวน์โหลดสิ่งที่ส่งมาด้วยได้ที่ https://bit.ly/3ZqbnmS หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานป้องกันโรค

โทร. ๐-๒๒๔๑-๙๐๐๐ ต่อ 5406

ร.อสถ. ....................................

ผอ.กสธ ...................................

หน.กง.ปร ...............................

จนท. .......…….….....…………..…

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวรัตนาภรณ์ สองแก้ว โทร. 08 1174 3738

นายวิวัฒน์ กิตติยะอำพล